Charles Omar Nyanor

Charles Omar Nyanor (1 Sԑnlʋŋ 1935 – 30 Vaala 2004) da anԑ Ghana nid kanԑ mi’ da’a diib yela, mi’ politis yela, ka tʋm banki ni, ka mi’ wada, ka da zi’en Upper Denkyira constituency nͻba zug. O da paas Parliament of Ghana.Ghana Parliamentary Register 1969-70. Accra: Office of the National Assembly. 1969. p. 99."MPs mourn Nyanor". Modern Ghana. Retrieved 2020-09-02.

 Pin’ilig nԑ sakur 
Ba da dʋ’a Charles Omar Nyanor nԑ yʋʋm tusir, kͻbiswai nԑ pistan’ nԑ anu, Sԑnlʋŋ nwadig la pin’ilig daar. O da yit nԑ Dunkwa-on-Offin. O da kԑŋ sakur nԑ University College, London nԑ Lincoln's Inn, London, anina ka o paam kasԑta gbaʋŋ kanԑ an Bachelor of Science degree in economics yʋʋm tusir, kͻbiswai nԑ pisyuobʋ nԑ anaasi ni. O da kilim banki ni tʋmtʋm bԑ Institute of Bankers (AIB), London yʋʋm tusir, kͻbiswai nԑ pisyuobʋ nԑ anu ni. O da kilim Barrister-at-Law yʋʋm tusir, kͻbiswai nԑ pisyuobʋ nԑ ayuobʋ ni.

 Politis 
Nyanor da lԑb Ghana yʋʋm tusir, kͻbiswai nԑ pisyuobʋ nԑ ayͻpͻi ni, ka da tʋm tʋʋma bԑ National Investment Bank. C.O. , o da kilim Minista kanԑ gͻsid ligidi yela la nya’aŋdͻl Dr. K.A. Busia Gomԑna saŋa, lin da yi yʋʋm tusir, kͻbiswai nԑ pisyuobʋ nԑ awai paae yʋʋm tusir, kͻbiswai nԑ pisyͻpͻi nԑ ayi’ (Progress Party). On da an minista kanԑ gͻsid ligidi yela la, o da paasi muk ka Merchant Bank kԑn na, ba da mͻr sʋŋiri tis ninbanԑ maan kpikpiŋ.

Ba da vooti tis o ka o kԑŋ Parliament of Ghana yʋʋm tusir, kͻbiswai nԑ piswai nԑ ayuobʋ ni, o na’adͻͻg da anԑ New Patriotic Party. Nyanor da lԑn an minista kanԑ gͻsid asʋ’ʋmmԑŋ dim tʋʋma nͻbigir yela bԑ President J.A. Kuffour Gomԑna la ni ka lԑn kԑŋ tuoni an minista kanԑ gͻsid asʋ’ʋmmԑŋ tʋʋma tuon kԑn yela.

On da nan vʋe la, Nana Kwaku Ofori II, Dunkwahene, da ye C.O. Nyanor na di’e o zin’ig, o vʋ’ʋsʋg saŋa ya’a ti paae. Amaa on da nͻŋ politis la da pʋ bas o suorԑ. O da pa’al ye lin yela ka o kʋ nyaŋi di’e Dunkwa-hene na’am kʋk la zin’inԑ.

O da paas wadmaanib Parliament of Ghana. Ba da vooti tis o bԑ yʋʋm tusayi vootʋg la ni, nidib banԑ da vooti tis o da anԑ tusa pisi nԑ ayͻpͻi, kͻbiswai nԑ piswai nԑ anaasi; o da di ya’an ka bas o kpia Kwaku Oduro-Bonsu onԑ da zi’en National Democratic Congress na’adͻͻg zug la, nidib tusa piinԑ atan’, kͻbistan’ nԑ pistan’ nԑ anu da vooti tis o, nԑ Beatrice Buadu onԑ da zi’en Convention Peoples Party na’adͻͻg zug ka nidib kͻbisnii nԑ piswai nԑ yinnԑ vooti tis o, nԑ Apeko-Kow Anderson onԑ da zi’en National Reform Party na’adͻͻg zug ka nidib kͻbisyi’ nԑ pisnii nԑ awai da vooti tis o, nԑ Kwasi Antoban Joseph onԑ da zi’eni tis United Ghana Movement ka nidib kͻbiga nԑ pisyuobʋ nԑ ayͻpͻi da vooti tis o la, bama wʋsa da nya’a na’am bԑ Upper Denkyira constituency.FM, Peace. "Parliament - Central Region Election 2000 Results". Ghana Elections - Peace FM. Retrieved 2020-09-02.

 Parliament yi’iŋ 
Nyanor tʋʋma da anԑ onԑ sa’an nidib ligidi digilig yela bԑ National Investment Bank, Accra. Asʋ’ʋmmԑŋ lͻͻya, kugraan tis kpԑԑmnam banԑ bԑ SPPC, Bibiani Metal Works, Kowus Motors, Gomԑna tʋʋm si’eba ni nԑ asʋ’ʋmmԑŋ tʋʋm si’eba ni mԑn

 Vʋ’ʋm nԑ kum 
Nyanor da anԑ Methodist Winpʋ’ʋs dͻͻg nid, ka mͻr pʋ’a nԑ biis. O da bԑn’ԑ nԑ bi’ela ka kͻ’ͻŋ o nyͻͻr bԑ yʋʋm tusayi nԑ anaasi, Vaala nwadig, dabpistan’ daar, o da mͻr yʋʋma pisyuobʋ nԑ anii."Nyanor to be buried on June 26". Modern Ghana. Retrieved 2020-07-29.

 Gbanvԑԑnsa